stanford-oval/wikipedia huggingface dataset:
סקוטר (החבובות)
מבצעים

סקוטר הוצג לראשונה על ידי ריצ'רד האנט אך לסקוטר היו שבעה מבצעים בסך הכל, ביניהם שניים עיקריים, ריצ'רד האנט שביצע את סקוטר מ-1976 עד מותו ב-1992 ודייוויד רודמן שמבצע את סקוטר החל מ-2008 ועד היום:
ריצ'רד האנט - החבובות (1976), החבובות - הסרט - החבובות מצדיעות לג'ים הנסון
דייוויד רודמן - החבובות (סרט, 2011), Studio DC: Almost Live - עד היום
גרג ברג - חבובוטף
אדם האנט - החבובות בחלל
מאט פוגל - Muppet RaceMania (משחק)
בריאן הנסון - החבובות חג המולד
ריקי בויד - החבובות בארץ עוץ
סקובי-דו! העימות של שאגי

| --- | --- |

עטיפת ה-DVD של הסרט
 מבוסס על:  "סקובי דו" מאת ג'ו רובי וקן ספירס
 בימוי:  מאט פיטרס
 הופק בידי:  ברנדון ויטי 
 תסריט:  קנדי קאטי לאנגדייל דאג לאנגדייל
 מדבבים:  מת'יו לילארד קייט מיקוצ'י פרנק ולקר גריי דליסל
 מוזיקה:  קריסטופר קרטר 
 מדינה:  ארצות הברית ארצות הברית
 חברת הפקה:  האחים וורנר הנפשה
 חברה מפיצה:  Warner Home Video
 שיטת הפצה:  וידאו על פי דרישה, ישירות לווידיאו, הוצאה ביתית 
 הקרנת בכורה:  14 בינואר 2017
 משך הקרנה:  80 דקות
 שפת הסרט:  אנגלית 
 סוגה:  סרט פנטזיה 
 סרט קודם:  סקובי דו וה-WWE: קללת שד המהירות 
 סרט הבא:  לגו סקובי-דו: החוף הרדוף 
 דף הסרט ב־IMDb
 
סקובי-דו! העימות של שאגי (באנגלית: Scooby-Doo! Shaggy's Showdown) היא קומדיה בלשית מונפשת אמריקאית מסוגת מערבון שיצאה ישירות ל-DVD בשנת 2017, והסרט העשרים ושמונה בסדרת סרטי ההנפשה של "סקובי-דו" שיצא ישירות לווידאו. הסרט הופץ באופן דיגיטלי ב-31 בינואר 2017, וב-DVD ב-14 בפברואר 2017.
תקציר העלילה

סקובי דו וחבריו נוסעים לחווה של טאוני, בת דודתו הרחוקה של שאגי, בעיירה הבדיונית סורגום סיטי בטקסס אשר עברה ונדליזם לאחרונה וכאשר הם מגיעים לעיירה האזרחים מבוהלים משאגי כי הם מתבלבלים בינו לבין רוח רפאים בשם דאפר ג'ק, אביו הקדמוני של שאגי אשר נראה כמוהו.
דמויות ומדבבים

פרנק ולקר בתור סקובי דו ופרד ג'ונס
מת'יו לילארד בתור שאגי רוג'רס
גריי גריפין בתור דפני בלייק
קייט מיקוצ'י בתור ולמה דינקלי
קרלוס אלזראקוי בתור לארי
מקס צ'ארלס בתור באדי ג'י
גארי קול בתפקיד רייף
ג'סיקה דיצ'יקו בתור דסדמונה גונדרסון
טניה גונאדי בתור קרול
אריק לדין בתור קייל
נולאן נורת' בתור דייוויד ודייב
סטיבן טובלובסקי בתור אנדי גונדרסון
לורן טום בתור שרון
מליסה ויסיניור בתור טאוני רוג'רס
קארי וולגרן בתור מידג' גונדרסון
גארי אנתוני וויליאמס בתור קוק
ג'ון שווב בתפקיד דאפר ג'ק רוג'רס
הערות שוליים

↑  "Scooby Doo Shaggy's Showdown on iTunes". iTunes. 6 בפברואר 2017. {{cite web}}:  (עזרה)
↑  "Scooby Doo Shaggy's Showdown". Amazon. 14 בפברואר 2017. נבדק ב-2021-01-26. {{cite web}}:  (עזרה)
↑  "WHV Press Release: Scooby-Doo! Shaggy's Showdown".
↑  "Scooby Doo Shaggy's Showdown". 14 בפברואר 2017 – via Amazon. {{cite web}}:  (עזרה)
↑  "Scooby Doo Shaggy's Showdown (2017) - Financial Information".
קהילת יהודי שיקגו

|  אוכלוסייה |
| --- | --- |
 319,600 באזור המטרופולין של שיקגו (2020)
 ריכוזי אוכלוסייה עיקריים
 בפרברים: סקוקי, אוונסטון, היילנד פארק, נורת'ברוק (אנ'), דירפילד (אנ') בעיר עצמה: לייקוויו (אנ'), ווסט רוג'רס פארק(אנ'), ורוג'רס פארק
 שפות
 אנגלית, עברית, יידיש
 
שכונה יהודית ברחוב מקסוול בשיקגו. בתמונה ניתן להבחין בשלט עליו כתוב ביידיש "פיש מארקעט" (שוק הדגים). תצלום מ-1915
חזית הכניסה והיציאה של מוזיאון השואה של אילינוי
הקהילה היהודית במטרופולין של שיקגו היא אחת מהקהילות היהודיות הגדולות ביותר בארצות הברית. הקהילה, אשר שנמצאת בעיקר בעיר שיקגו ובפרבריה הצפוניים של העיר, הגיעה במקור לאזור בשנות ה-30 של המאה ה-19 ומילאה לאורך השנים תפקיד משמעותי בפיתוח התרבותי, החברתי והכלכלי של האזור.
נכון לשנת 2020 האוכלוסייה היהודית באזור המטרופולין של שיקגו כוללת לפי ההערכות בסביבות 319,600 אנשים, כאשר כ-120,000 גרו באותה העת בתחומי העיר שיקגו וכ-200,000 אנשים בפרברי העיר.
דמוגרפיה

לפי דו"ח של אוניברסיטת ברנדייס נכון לשנת 2020 במטרופולין של שיקגו חיו בסביבות 319,600 יהודים, מתוכם, משוער שכ-120,000 גרו באותה העת בתחומי העיר שיקגו וכ-200,000 גרו בפרברי העיר. הקהילה היהודית במטרופולין שיקגו מגוונת, וכוללת אוכלוסייה יהודית אורתודוקסית, קונסרבטיביית, רפורמית ואוכלוסייה יהודית חילונית.
בנוסף, נכון לשנת 2020 רוב האוכלוסייה היהודית במטרופולין שיקגו גרה בפרברים הצפוניים והצפון-מערביים, עם ריכוזי אוכלוסייה יהודית משמעותיים בסקוקי, לינקולנווד, היילנד פארק, דירפילד ובאפלו גרוב. בתוך העיר, השכונה ווסט רוג'רס פארק נותרה השכונה המרכזית של האוכלוסייה היהודית האורתודוקסית בעיר, בעוד ששכונות אחרות בעיר, ובמיוחד השכונות הייד פארק ולייקוויו, מכילות קהילות יהודיות קטנות יותר.
לקהילה היהודית של מטרופולין שיקגו יש מוסדות רבים, לרבות בתי כנסת, בתי ספר וארגוני תרבות שונים. מוסדות בולטים של הקהילה כוללים את הפדרציה היהודית של מטרופוליטן שיקגו, מכון ספרטוס ללמידה ומנהיגות יהודית, ומוזיאון השואה והחינוך של אילינוי בסקוקי.
השכלה

בשנת 1995, יהודים רבים בשיקגו הלכו ללמוד באוניברסיטאות, פי 2 מכלל האוכלוסייה האמריקאית באותה התקופה. ההשכלה של היהודים תרמה גם להתפתחות הכלכלית שלהם.
השכלה > אוניברסיטאות

מכון ספרטוס
השכלה > בתי ספר

בית ספר עקיבא שכטר
בית ספר אנשי אמת ע"ש ברנרד זל
בית הספר היהודי היומי בשיקגו (CJDS)
מתיבתא דבית המדרש לתורה על שם הרב אשר צפתמאן זצ"ל
האקדמיה היהודית של אידה קראון
תיכון רושל זל
ישיבת טלז (שיקגו)
הערות שוליים

↑  "2020 Metropolitan Chicago Jewish Population Study". www.brandeis.edu (באנגלית). נבדק ב-2024-10-03.
1 2 3  Jews, Encylopedia of Chicago
1 2  The First Wave: The German-Speaking Jews, עמ' 123-124
קרב מארון א-ראס (2006)

קרב מארון א־ראס היה הקרב הקרקעי הראשון במלחמת לבנון השנייה. הקרב התנהל בשבוע השני של מלחמת לבנון השנייה, לקראת סוף חודש יולי 2006, בין כוחות סיירת הצנחנים, שריון, ויחידת אגוז ובין יחידה מיוחדת של ארגון החזבאללה בכפר מארון א-ראס המונה עשרות רבות של לוחמים.
רקע

הכפר מארון א-ראס נמצא בדרום לבנון בסמוך לגבול ישראל-לבנון, מצפון למושב אביבים. הכפר היה למעוז מובהק של ארגון חזבאללה, הן בשל העובדה שהוא ממוקם על אחד ההרים הגבוהים בלבנון מדרום לנהר הליטני (גובהו כ-900 מטרים), והן בשל הקרבה לבינת ג'בייל, עיר בת 30,000 תושבים (ערב מלחמת לבנון השנייה) שהייתה מהמקומות החשובים לחזבאללה בדרום לבנון, ובה היה מוצב פיקוד הדרום של חזבאללה.
ב-12 ביולי 2006, בעקבות חטיפתם של שני חיילי מילואים והריגתם של 10 חיילי צה"ל נוספים על ידי ארגון החזבאללה, החליטה ממשלת ישראל לצאת למבצע צבאי נרחב בלבנון, מבצע שהתפתח בהמשך לכדי מלחמת לבנון השנייה. תחילת המלחמה התאפיינה בתקיפות רבות על ידי חיל האוויר הישראלי, תוך הימנעות מפעולה קרקעית נרחבת בלבנון, יחד עם הפעלת צוותים קטנים של יחידות מיוחדות במרחקים קטנים מהגבול. ביום שלישי, 18 ביולי, נשלח צוות מיחידת מגלן למשימת תצפית על רכס בשם רכס שקד, הממוקם מזרחית למארון א-ראס. במהלך הלילה גילה הצוות בקרבת מקום "שמורת טבע" של חזבאללה, כינוי למוצב מבוצר שהוטמע באזור מיוער. במהלך יום רביעי, 19 ביולי, קיבל הצוות אישור לסרוק את המוצב. לאחר הסריקה נתקל כוח מגלן בחוליית חזבאללה, ובמהלך הקרב שהתפתח נפצעו 9 חיילים ונהרגו 2. בתגובה לקרב הוחלט בצה"ל על תקיפת מארון א-ראס ובינת ג'בייל. המשימה הוטלה על גדס"ר צנחנים, בפיקוד נמרוד אלוני.
הקרב > פלס"ר צנחנים

הפעולה נועדה להתחיל בלילה שבין 19 ל-20 ביולי. פלוגת הסיור של חטיבת הצנחנים, בליווי שני טנקים מגדוד 82 של חטיבה 7 הייתה אמורה לחצות את הגבול ולתקוף את הכפר. בעקבותיה אמור היה לחצות כוח נוסף של פלוגת ההנדסה של חטיבת הצנחנים. ואולם, כתוצאה מעיכובים בפריצת מעבר בגדר הגבול, נאלצה פלוגת הסיור להתחיל לנוע לבדה לעבר הכפר ללא ליווי. עד שעות הבוקר הצליחו לוחמי הפלס"ר להשתלט על עמדות בכפר, וכוח בפיקודו של מפקד הפלס"ר רב-סרן עמית לידור התמקם בנקודת שיא הגובה של הכפר.
בשעות הבוקר של 20 ביולי חצה צמד הטנקים את הגבול. הטנקים הגיעו לפאתי הכפר ואז נקלעו למארב נ"ט. הטנקיסטים ספגו שלושה נפגעים ופונו לאחור על ידי כוח הצנחנים. לאחר הפגיעה בטנקים ביקש מפקד הפלס"ר לשלוח צוות נוסף לבית סמוך לשיא הגובה על-מנת לתגבר את מערך האבטחה בגזרתו. צוות הפלס"ר, שמנה שישה לוחמים ומפקד, נכנס לבית כדי לתגבר את האבטחה במרחב שיא הגובה. הסתבר כי בבית שנתפס חלונות רבים, והכוח חשוף לאש האויב. מפקד הצוות, סגן אליעזר קהן, החליט לעבור אל בית אחר, קרוב, אולם עם יציאתו מן הבית נפתחה עליו אש מאסיבית שכללה טילי נ"ט מכמה מקורות סביב הבית בו שהה. הבית שבו נותרו חמשת לוחמי הצוות נפגע מנ"ט והחל לעלות באש. מפקד הצוות והלוחם שאיתו רצו אל חלקו הדרומי של הבית הנשרף כדי לחבור ללוחמים הלכודים, אך נורתה לעברם שוב אש כבדה. לוחם חזבאללה הגיח וזרק רימון יד על הצמד ממרחק של שני מטרים, אך מפקד הצוות תפס את הרימון וזרק אותו חזרה אל לוחם החזבאללה, שנהרג. מפקד הצוות והלוחם לא הצליחו לשוב אל הבית שבו היו נצורים הלוחמים ולכן חברו לבית שבו התמקם מפקד הפלס"ר. הכוח שהיה עם מפקד הפלס"ר לא ירה לעבר הבית שעלה באש מחשש לפגוע במפקד הצוות ובחייל שעמו, אך עם כניסתם לבית הוסר חשש זה והכוח של מפקד הפלס"ר פתח באש יעילה על עשרות לוחמי חזבאללה שמסביב, ופגע בעשרות מהם.
לאחר כ-5 שעות, בחיפוי מן הבית של מפקד הפלס"ר, ממסוקי קרב וארטילריה, חברו חמשת הלוחמים שהיו בבית הבוער אל הבית של מפקד הפלס"ר. במהלך תנועתם אסף אחד הלוחמים מכשיר קשר מגופת לוחם חזבאללה שנהרג בראשית הקרב. האזנה לרשת הקשר של החזבאללה איפשרה איתור חוליות רבות של חזבאללה וביצוע ירי צלפים אל עשרות המחבלים שנלחמו בכפר. זעקות האויב ברשת הקשר הלכו וגברו. בשעות הערב נשמעה בקשר פקודת נסיגה כללית לחיילי החזבאללה מהכפר. הכפר נכבש ללא נפגעים לכוחות הצנחנים.
ניתוח מודיעיני בעקבות הקרב העלה כי לוחמי סיירת צנחנים, בסיוע מסוקי קרב וארטילריה, הרגו 26 מחבלי חזבאללה בקרב מרון א-ראס, בהם מפקד בכיר בדרגה המקבילה לסגן-אלוף. אף לוחם של סיירת צנחנים לא נפגע. על חלקה בקרב זכתה סיירת צנחנים בצל"ש יחידתי. בנוסף לעיטור היחידתי, הוענק עיטור העוז ללוחם היחידה, סמל ראשון יוני (בנימין) אסרף, וצל"ש אלוף למפקד צוות ביחידה.
הקרב > יחידת אגוז

עקב חוסר מידע, בלבול וחשש בפיקוד החטיבה המרחבית, באוגדה ובפיקוד הצפון הוזעקה יחידת אגוז כדי "לסייע לסיירת הצנחנים ולהכריע את הקרב". בשעות הצהריים, לאחר שהצנחנים כבר היו בשליטה בכפר, איגף כוח אגוז את הכפר מכיוון מזרח והגיע אל חלקו הצפוני במטרה להעניק סיוע לכוחות הצנחנים. במהלך ההתקדמות נתקל הכוח ברכב נמלט ובו לוחמי חזבאללה. הכוח פתח באש על הרכב אולם הירי חשף את הכוח, וכעבור מספר דקות, כאשר נערך לטיהור בית סמוך, נורו על הכוח טילי סאגר מבינת ג'בייל ושלושה לוחמים נהרגו: מפקד הפלגה, רב-סרן בנג'י הילמן, הקשר שלו, סמל ראשון לירן סעדיה ונגביסט החוד, סמל ראשון רפנאל מוסקל. אריאל ג'ינו מפקד צוות באגוז נפגע גם הוא בעת פינוי הפצועים אריאל לחם באומץ לב וגם אחרי שנפצע בלסתו עדיין המשיך לפקד על הצוות שלו בתנועות ידיים. לוחמים נוספים נפצעו, ופינויים היה מורכב.
במהלך הפינוי נעלם סמל ראשון יהונתן ולסיוק שהיה בין המחלצים. במהלך החיפושים אחר ולסיוק נורו באוויר פצצות תאורה על ידי מחבלי חזבאללה, דבר שהקשה על חשאיות החיפוש. לאחר לילה של חיפושים ללא תוצאות החליט מפקד היחידה דאז, סגן-אלוף מרדכי כהנא להיעזר ביחידה לאיתור נעדרים הצה"לית. ממצאי היחידה לאיתור נעדרים הצביעו על כך שישנה גופת חייל הקבורה מתחת להריסות חומה. במהלך הלילה השני לחיפושים הגיע הכוח שהיה אחראי על חיפוש החייל הנעדר, בפיקוד סגן א', למקום בו איתרה יחידת אית"ן את גופת החייל. הכוח חילץ את גופת החייל מן ההריסות ווידא כי אכן מדובר בולסיוק. לאחר תחקירים שנערכו אודות היעדרותו של יונתן נמצא כי לאחר הפגיעה הראשונית בכוח על ידי טילי הנ"ט הגיע החייל יונתן למקום האירוע וחש לחלץ את הפצועים ואת גופות ההרוגים. תוך כדי הפעולה נפגעה חומה מטיל נ"ט שני שנורה על ידי חזבאללה, ויונתן נקבר תחתיה.
בעת כיבוש הכפר נכנס כוח מפלגה ב' של יחידת אגוז לאחד הבתים, וקלע החוד נדב באלוה נכנס ראשון לבית. במהלך הכניסה לבית נתקל נדב בלוחם חזבאללה שהיה מצויד במשקפת, שתצפת על שאר כוחות היחידה בכפר והכווין את אש הנ"ט וירי תלול מסלול נוסף מבינת ג'בייל אל כוחות צה"ל. המחבל ירה על נדב וגרם לו לפצעים אנושים מהם נפטר לאחר מספר דקות. כוח של גדוד 601 של חיל ההנדסה הקרבית הוזעק למקום וסייע בחילוץ הנפגעים.
לאחר הקרב

יוני אסרף, לוחם מפלס"ר צנחנים, זכה על חלקו בקרב בעיטור העוז, בנוסף לסגן אליעזר קהן מסיירת צנחנים שזכה בצל"ש אלוף. הפלס"ר (סיירת צנחנים) זכתה בצל"ש יחידתי והייתה לאחת משלוש היחידות הבודדות במלחמת לבנון השנייה שזכו בצל"ש שלא על מעשה חילוץ נפגעים (יחד עם גדוד חרב ויחידת מגלן). מבחינת יחידת אגוז זהו אחד הקרבות הקשים ביותר בתולדות היחידה, קרב שבו נהרגו חמישה מלוחמי היחידה ונפצעו עוד אחדים. על חלקם בקרב של לוחמי אגוז קיבל מפקד צוות ביחידה אריאל ג'ינו צל"ש הרמטכ"ל ולוחם נוסף בצל"ש אלוף פיקוד הצפון.
אחרי הקרב הגיע לכפר כוח של חיל ההנדסה הקרבית מגדוד 601, במטרה לטהר את הכפר סופית ולהבטיח שלא יהווה איום נוסף על כוחות צה"ל. כוח ההנדסה השתמש בצפע שריון (רקטה שאליה מחוברים מטענים רבי עוצמה, שנועדה במקור לפריצת שדות מוקשים) כדי להחריב את הקסבה של מארון א-ראס.
הקרב סימל את המחיר הקשה של פעולה קרקעית שניסו למנוע במהלך כל המלחמה, אך עם זאת גם מסמן את תחילת הפעולה הקרקעית הנקודתית של צה"ל והתחלת כיבוש כפרי "הקליפה" (כפרים הממוקמים במרחק של קילומטרים בודדים בגבול ישראל-לבנון ובהם היו ממוקמים מוצבים רבים של ארגון חזבאללה) של דרום לבנון.
לקריאה נוספת

עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086
עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310
גל הירש, סיפור מלחמה סיפור אהבה, תל אביב: ידיעות אחרונות, 2009, מסת"ב 9789654828109
אלישיב שמשי, "עוד ניצחון כזה... על רוח לחימה במלחמת לבנון השנייה", הוצאת מודן והוצאת משרד הביטחון, 2013.
הערות שוליים

↑  אמיר ברעם וגל פרל פינקל, רף פצ"ן – לחשל את החרב, כתב העת "בין המערכות" באתר צה"ל, 20 ביולי 2021.
↑  גל פרל, "השנים שחלפו בין מלחמת לבנון הראשונה והשנייה השכיחו מהצבא אמיתות יסוד", הבלוג על הכוונת, ‏ 13 ביולי 2020.
↑  עיטור העוז שהוענק לסמ"ר יוני (בנימין) אסרף, באתר "בעוז רוחם" של צה"ל
↑  טל זגרבה, במשך חמש שעות נלחמנו מתוך תא שירותים קטן, בלי מקום לזוז, באתר הגבורה, במחנה, ‏ 8 בפברואר 2008 מתוך אתר הגבורה.
↑  עמיר רפפורט, צל"ש האלוף שהוענק לסגן אליעזר קהן, באתר הגבורה, מתוך אתר הגבורה.
בוטניקה - מונחים
מונחים באקולוגיה של צמחים

אנאביוזה (Anabiosis) – מיוונית, "אל-חיים". מצב של חוסר פעילות קיצוני שמאפשר ליצורים חיים לשרוד בתקופות שבהן תנאי הסביבה קשים. בהיותו באנאביוזה, מוריד היצור את פעולות החיים שלו למינימום, כך שתהליכי גדילה, התפתחות ורבייה נעצרים לחלוטין ולכן היצור נדמה כמת או כדומם. ממשיכה רק 'תחזוקה' של אנזימים חיוניים. שיעור הנשימה בעת אנאביוזה יורד לאחוזים בודדים ואפילו חלקיקי אחוז משיעור הנשימה בעת פעילות רגילה. היציאה ממצב זה היא על פי רוב מהירה. 
 האנאביוזה אופיינית ליחידות הרבייה – נבגים וזרעים – של מרבית הצמחים והיא קיימת ברמת הצמח כולו בצמחים הירודים (אצות, טחבים, ושרכים), החלקים שמקיימים אנאביוזה קרויים גופי קיימא, שכן הם יכולים להתקיים ללא שינוי נראה לעין למשך תקופות ארוכות – חודשים, שנים ואפילו עשרות שנים.
נְפוֹצוּת או תפוצה – תכונת היות דבר-מה נפוץ. בוטנאים בדרך כלל מתייחסים לחמש רמות של נפוצות:
נדיר מאוד
נדיר
מצוי
נפוץ
נפוץ מאוד
צורות חיים של צמחים > סוגי מחזורים

צמח חד-מחזורי (Mono-cycle) – צמח שמקיים במהלך חייו מחזור רבייה אחד בלבד. כל הצמחים החד-שנתיים הם חד-מחזוריים ויש גם צמחים חד-מחזוריים שהם רב-שנתיים, למשל מינים רבים של במבוק ואגבה החיים עשרות שנים עד שהם פורחים, ואז מתים. אצל צמחים חד-מחזוריים תהליך הרבייה הוא שלב קריטי, המחייב שלצמח יהיה סיכוי גבוה ביותר להצלחה, שכן הפרט אינו יכול לחזור שוב על התהליך ואם לא הצליח בפעם היחידה בה הוא יכול להתרבות, נגזרת כליה על מאגר הגנים שלו. לכן מתאפיינים רוב הצמחים החד-מחזוריים, בהשקעה גדולה בתהליך הרבייה, בפרח גדול יחסית לצמח ובמערכת האבקה אמינה מאוד. לצמחים חד-מחזוריים רבים יש מנגנוני תרדמה בזרעים (יוצרים בנק זרעים) המבטיח נביטה רק כאשר מובטחים התנאים הטובים ביותר כדי שהצמח יגיע לשלב של יצירת זרעים שיבטיחו קיומו של את הדור הבא.
צמח רב-מחזורי (Polycyclic) – צמח המקיים מספר מחזורי רבייה במהלך חייו. הצמחים הרב-מחזוריים הם גם רב-שנתיים. חלקם מקיימים מחזורי רבייה מעטים יחסית, אך מאריכי החיים. ביניהם מצויים כאלה שעשויים לקיים מאות ואף אלפי מחזורי רבייה.
צורות חיים של צמחים > משכי המחזור

צמח חד-שנתי (Therophyte) – צמח שכל מחזור חייו: פריחה, ניסיון התרבות ומוות – נפרש על פני שנה אחת. דוגמה: תירס. 
צמחים חד-שנתיים מתחדשים מזרעים בלבד. מקצב האקלים בארץ ישראל מתאים במיוחד לצמחים חד-שנתיים ולכן הם מהווים יותר מ-50% מהצמחייה (הפלורה) המקומית. רובם עוברים את עונת הקיץ היבשה בצורת זרע שהוא איבר קיימא עמיד מאוד ליובש ולכן יעיל בתנאי האקלים השוררים בארץ.
צמח דו-שנתי או בין-שנתי (Biennial plant) – צמח שאינו חד-שנתי, אך הוא חד-מחזורי, כלומר יש לו רק מחזור רבייה אחד (מחזור פריחה) במהלך חייו, והוא זקוק ליותר משנה אחת כדי להשלים את מחזור החיים. רוב הצמחים מקבוצה זו חיים שנתיים (בוצין, חוטמית). בשנה הראשונה הם מוציאים רק עלים ובשנה השנייה הם פורחים ומתים. יש ביניהם גם כאלה שחיים וגדלים במשך עשרות שנים (אגבה) ואף מאות שנים (במבוק), עד שהם פורחים, מניבים פירות ומתים מיד אחרי כן.
צמח רב-שנתי (Perennial plant) – צמח המתקיים באופן רגיל במשך יותר משנה אחת. חלק מהצמחים הרב-שנתיים חיים שנים ספורות (למשל כלנית), ואחרים חיים שנים רבות מאוד, עד לאלפי שנים. למרבית הצמחים הרב-שנתיים יש יותר ממחזור רבייה אחד והם זקוקים ליותר משנת התפתחות אחת כדי להגיע לגיל הרבייה.
צורות חיים של צמחים > תרדמה ואברי קיימא

צמח בן-חלוף (Ephemeral) – צמח שחלקיו העל-אדמתיים פעילים וחיים רק בחלק מעונות השנה. בשאר ימות השנה הוא מצוי בתרדמה וחלקיו החיים כלל אינם נראים על פני השטח. באופן זה, לפחות במשך מספר חודשים בשנה, אין הצמח בן החלוף מהווה חלק ממרכיבי נוף הצומח. צמחים חד-שנתיים הם בני חלוף ואברי הקיימא שלהם (כלומר האיברים באמצעותם עוברים הצמחים את עונת התרדמה ומהם הם מתחדשים לאחריה) הם הזרעים. גאופיטים הם צמחים רב-שנתיים ובני-חלוף, שאברי הקיימא שלהם הם אברי האגירה התת-קרקעיים (וגם זרעים). ההעלמות הזמנית מאפשרת לבני החלוף להתחמק מתנאים קשים.
צמח בר-קיימא (Permanent, Persistent) – צמח שיש לו חלקים על-אדמתיים חיים במשך כל השנה והם נראים מעל פני הקרקע. צמחים בני-קיימא הם המרכיב העיקרי של נוף הצומח, שכן הם נראים על פני השטח במשך כל השנה. בני הקיימא מתמודדים עם תנאי הסביבה ובמיוחד עם תנאי מזג האוויר במשך כל השנה, בעוד שבני החלוף נמנעים מכך בעונות הקשות להם.
ראו גם

מורפולוגיה של הצמח - מונחים
דם-המכבים האדום הוא צמח רב-שנתי ממשפחת המורכבים.
1641

שנת 1641 היא השנה ה-41 במאה ה-17. זוהי שנה רגילה, שאורכה 365 ימים. 1 בינואר 1641 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

1 ביוני – צרפת ופורטוגל חותמות על ברית אנטי ספרדית
נפטרו

אנתוני ואן דייק, צייר פלמי (נולד ב-1599)
9 בדצמבר – אנתוני ואן דייק, צייר פלמי (נולד ב-1599)
ראו גם

ילידי 1641‎
נפטרים ב-1641‎
1641 באמנות
1641 בתרבות
טהימפהו

| --- | --- |

 מדינה:  בהוטן בהוטן
 מחוז:  טהימפהו
 תאריך ייסוד:  1955 
 שטח:  26.55 קמ"ר
 גובה:  2,321 מטרים
 אוכלוסייה:  ‏
  ‑ בעיר:  114,551 (2017)
  ‑ צפיפות:  4,315 נפש לקמ"ר (2017)
 קואורדינטות:  27°28′00″N 89°38′30″E﻿ / ﻿27.46667°N 89.64167°E﻿ / 27.46667; 89.64167
 אזור זמן:  UTC +6
 http://www.thimphucity.bt/
  מפת מיקום  מפה מפורטת   (למפת בהוטן מוגדלת) פונצ'ולינג פונקה סמדרו ג'ונגר טשיגנג ואנגדי פודרנג טונגסה שרפנג סין הודוטהימפהו(למפת בהוטן רגילה) פונצ'ולינג פונקה סמדרו ג'ונגר טשיגנג ואנגדי פודרנג טונגסה שרפנג סין הודוטהימפהו  he tabBackground:;tabBorder:#aaa;defaultTab:0;
 
טְהִימְפְּהוּ (בדזונגקה: ཐིམ་ཕུུུུ; לפי האקדמיה ללשון העברית: טִימְפּוּ) היא בירת בהוטן והעיר הגדולה בה, וכמו כן גם שמו של העמק המקיף את העיר, ושם המחוז בו היא נמצאת. על פי מפקד האוכלוסין האחרון משנת 2017 אוכלוסיית העיר מנתה 114,551 תושבים.
העיר משתרעת על מערב עמקו של נהר הוונג צ'הו, ויש בה רובע ממשלתי שמרכזו בטשיצ'ודזונג. מסביב לעיר ישנו יער גדול. מנזרי דצ'נפו, טאנגו וצ'רי, וכמו כן גם ארמון דצ'נצ'ולינג, משכנו הרשמי של מלך בהוטן נמצאים מצפון לעיר.
היסטוריה

לפני 1960, טהימפהו הורכבה מקבוצת כפרים קטנים מפוזרים לעורך העמק, אשר חלקם מהווים כיום מחוזות של העיר. ב-1885 התרחש באזור, במה שהיום הוא מגרש הספורט צ'אנגלימית'נג של טהימפהו, קרב בו הבהוטנים ניצחו. הניצחון המוחץ סלל את הדרך לאוג'ין וונגצ'וק, מלכהּ הראשון של בהוטן, לשלוט בכל המדינה בפועל. מאז המגרש הוא בעל חשיבות גדולה לעיר; תחרויות כדורגל, קריקט וקליעה למטרה מתקיימות בו. האצטדיון המודרני שנמצא שם כיום הוקם ב-1974. תחת שושלת וונגצ'וק נהנתה המדינה משלום והתקדמות תחת שליטים רפורמיסטים מוצלחים. המלך השלישי בשושלת, ג'יגמה דורג'י וונגצ'וק, שינה את השיטה הפאודלית הישנה על ידי ביטול העבדות, חילוק האדמות מחדש ושינוי המיסוי. הוא גם הציג הרבה רפורמות מנהליות, חוקתיות ומשפטיות. הרפורמות המשיכו וב-1952 הבירה הועברה מהבירה העתיקה פונקה אל טהימפהו. המלך הרביעי, ג'יגמה סינגייה ואנגצ'וק, התחיל פיתוח במדינה עם תמריץ שהתבטא באופן כלכלי ובאופנים אחרים מהודו. ב-1961, טהימפהו הפכה רשמית לבירת בהוטן.
עם הצטרפות בהוטן לאו"ם ב-1971 ולמס' ארגונים בינלאומיים אחרים, התחילה נוכחות של משלחות דיפלומטיות בעיר, מה שגרם לגידול מהיר של טהימפהו כמטרופולין.
ב-2005 המלך החליט להוריש את השלטון לבנו, ג'יגמה קיזר נאמגייל ואנגצ'וק. ההכתרה התקיימה בטהימפהו באצטדיון הלאומי המצוחצח, וחפף ליובל המאה לתחילת שושלת וונגצ'וק.
כלכלה

העיר גָדלה במהירות בעקבות הגירה המונית של כפריים אליה. ההגירה גרמה לבנייה מחודשת של מרכז העיר, ולהקמת פרברים בה. נורזין לאם, לאחרונה שודרג לרחוב ראשי בעיר, ובו יש חנויות, מסעדות, דוכנים קמעונאיים, ומבנים ציבוריים. בשאר העיר ישנם בלוקי דירות, בתים פרטיים קטנים וחנויות פרטיות. כל בנייני העיר נדרשים להבנות בסגנון מסורתי, עם ציורים ומוטיבים בודהיסטים. רוב תעשיית העיר ממוקמת דרומית לגשר הראשי. בשנים האחרונות, עולה מספר השירותים המסחריים והמשרדיים בטהימפהו. העיר נמצאת בבנייה מתמדת.
תחבורה

בשונה מרוב ערי הבירה בעולם, אין נמל תעופה המשרת את טהימפהו. אם כי, העיר משתמשת בנמל התעופה פארו במרחק 54 קילומטרים מהעיר.
אקלים

החודש החם ביותר בטהימפהו הוא יוני, והחודש הקר ביותר הוא ינואר.
הערות שוליים

↑  Bhutan: Administrative Division (Districts and Gewogs) - Population Statistics, Charts and Map
↑  פוסט של האקדמיה בעניין האיות התקני של השם: בוטאן ולא בהוטן: "זו דרך מקובלת לסמן את נשיפת האוויר הבולטת בביצוע עיצורים מסוימים בסנסקריט, המוסיפה לעיצור גוון של הצליל h. אולם נישוף זה אינו אמור להשתקף בכתיב העברי... לפי זה גם שם עיר הבירה של בוטאן ייכתב בלי תוספת ה': טִימְפּוּ".
| --- | --- |
בקרת זהויות :  NLI: 987007555114205171  GND: 4745884-7  LCCN: n83067000  SUDOC: 172494281  VIAF: 126706536   WorldCat (עם VIAF): 126706536 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
מנזר טשיצ'ודזונג
אנדרס מנואל לופס אוברדור

אנדרס מנואל לופס אוברדור (בספרדית: Andrés Manuel López Obrador, נודע גם בכינוי AMLO; נולד ב-13 בנובמבר 1953) הוא היה נשיא מקסיקו בשנים 2018–2024. אוברדור עומד בראש מפלגת השמאל מורנה (אנ'), וכיהן כראש עיריית מקסיקו סיטי בשנים 2000–2005.
ביוגרפיה

אוברדור נולד בכפר טפיטיטאן (Tepetitán) שבמועצה האזורית מקוספאנה במדינת טבסקו שבמקסיקו.
את דרכו הפוליטית החל ב-1976 כתומך בקמפיין של המשורר קרלוס פייסר בהתמודדותו לנציג מדינת טבסקו בסנאט של מקסיקו. ב-1977 מונה לראש המכון העממי של טבסקו ופעל למען זכויות בני המאיה במדינה. ב-1984 עבר למקסיקו סיטי ועבד בסוכנות ממשלתית.
ב-1988 הצטרף למפלגת המהפכה הדמוקרטית וב-1994 היה מועמד מטעמה לתפקיד מושל טבסקו אך לא נבחר. בשנים 1996–1999 עמד בראש המפלגה שבתקופתו הייתה לשנייה בגודלה בבית הנבחרים של מקסיקו ומועמדיה זכו בבחירות לתפקידי מושל מדינת סקטקס, מושל מדינת טלקסקלה ומושל מדינת באחה קליפורניה.
ב-2000 נבחר לראש המחוז הפדרלי וראש עיריית מקסיקו סיטי ונכנס לתפקידו בדצמבר באותה שנה. הוא כיהן בתפקיד עד יולי 2005.
בבחירות הכלליות ב-2006 עמד בראש מפלגת המהפכה הדמוקרטית והפסיד לראש מפלגת הפעולה הלאומית פליפה קלדרון בפער זעום של פחות מ-1%. אוברדור ערער על תוצאות הבחירות בטענה לזיופים ואי סדרים, אך אלו אושרו בבית המשפט וקלדרון הושבע לנשיא מקסיקו. אוברדור סירב לקבל את התוצאות, תומכיו ניסו למנוע באלימות את השבעת קלדרון והכריזו על אוברדור כנשיא הלגיטימי, והוא הקים ממשלת צללים בראשותו.
בבחירות ב-2012 התמודד בשנית לנשיאות והפסיד לאנריקה פניה נייטו לאחר שזכה ב-31.59% מהקולות לעומת 38.21% לפניה נייטו. גם הפעם סירב אוברדור להכיר בתוצאות וטען כי נפלו אי סדרים בהליך ההצבעה.
בבחירות לנשיאות ב-2018 עמד אוברדור בראש קואליציית מפלגות השמאל. הוא זכה בסיבוב הראשון בכ-53% מקולות המצביעים ונכנס לתפקידו בתחילת דצמבר 2018. במהלך נשיאותו פירק את המשטרה הפדרלית והקים תחתיה את המשמר הלאומי במטרה להילחם בפשיעה.
בשנת 2022 בוצע ביוזמתו  משאל עם בו האזרחים נשאלו אם יש להם אמון בו והם נותנים לו מנדט להמשיך בתפקיד עד תום כהונתו, ב-2024. הוא זכה ביותר מ-90% מהקולות והצביעו 18.2-17%, פחות מהרף אשר היה מחייב חוקית את הנשיא.
הערות שוליים

↑  אי-פי, קלדרון הושבע לנשיאות מקסיקו, באתר nrg‏, 1 בדצמבר 2006
↑  סוכנויות הידיעות, מקסיקו: המפסיד לא מכיר בנשיא הנבחר, באתר nrg‏, 31 באוגוסט 2012
↑  רעידת אדמה פוליטית: הכירו את "טראמפ של מקסיקו", באתר ynet, 2 ביולי 2018
↑  משאל עם במקסיקו: הנשיא שואל את הציבור – "מגיע לי להמשיך?", באתר ynet, 10 באפריל 2022
↑  מקסיקו: הנשיא זכה בתמיכת המצביעים במשאל העם להמשך כהונתו, באתר ynet, 11 באפריל 2022
| 0 | 1 | 2 |
| --- | --- | --- |
| הקודם: אנריקה פניה נייטו |  נשיא מקסיקו  2018-  | הבא: מכהן |
| --- | --- |
בקרת זהויות :  NLI: 987007313211805171  PLWABN: 9810574650005606  BnF: cb16598261d (data)  CiNii: DA18190766  GND: 133945251  ISNI: 0000 0000 6701 4870  LCCN: n88102570  NKC: js20060804024  SUDOC: 117576956  VcBA: 495/381223  VIAF: 6482401   WorldCat (עם VIAF): 6482401
מתן פרץ

| --- | --- |
אין תמונה חופשית
 לידה:  18 באוגוסט 1988 (בן 36) ירושלים, ישראל 
 מדינה:  ישראל 
 מקום מגורים:  חולון
 פעילות בולטת:  סטנדאפיסט
 השכלה:  המכללה האקדמית ספיר 
 https://matanperetz.co.il/
 
מתן פרץ (נולד ב-18 באוגוסט 1988) הוא סטנדאפיסט, אושיית רשת ומוזיקאי ישראלי.